Document ID: 32003L0082

32003L0082
L 228/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/82/ЕО НА КОМИСИЯТА
от 11 септември 2003 година
за изменение на Директива 91/414/ЕИО на Съвета относно стандартни фрази, които посочват специални рискове и предпазни мерки за безопасност за продукти за растителна защита
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителва защита (1), последно изменена с Директива 2003/81/ЕО на Комисията (2), и по-специално член 16 и член 18, параграф 2 от нея,
като има предвид, че:
(1)
Директива 67/548/ЕИО на Съвета от 27 юни 1967 г. относно сближаването на законовите, подзаконовите и административните разпоредби относно класификацията, опаковането и етикетирането на опасни вещества (3), последно изменена с Директива 2001/59/ЕО на Комисията (4), изисква опасни вещества да не могат да бъдат пускани на пазара, освен ако тяхното етикетиране показва стандартни фрази за специални рискове (R фрази) и стандартни фрази, свързани с безопазното използване на веществото (S фрази).
(2)
Директива 91/414/ЕИО на Съвета предвижда разрешение за всеки продукт за растителна защита на базата на оценка, извършвана във всяка държава-членка. Тази директива предвижда също така държавите-членки да предвиждат, че активни вещества не се пускат на пазара, освен ако те не са класифицирани, пакетирани и етикетирани в съответствие с Директива 67/548/ЕИО.
(3)
Директива 1999/45/ЕО на Европейския парламент и Съвета от 31 май 1999 г. относно сближаване на законовите, подзаконовите и административните разпоредби, свързани с класифицирането, пакетирането и етикетирането на опасни вещества (5), последно изменена с Директива 2001/60/ЕО на Комисията (6), се прилага за продукти за растителна защита. Директива 1999/45/ЕО предвижда разпоредбите на тази директива да се прилагат за препарати, които попадат в обхвата на Директива 91/414/ЕИО от 30 юли 2004 г.
(4)
Директива 91/414/ЕИО предвижда всички опаковки на продуктите за растителна защита да отговарят на определени изисквания по отношение на етикетирането; inter alia, опаковката трябва да показва характера на всички специални рискове за хората, животните или околната среда с помощта на стандартни фрази, които са избрани по подходящ начин от тези, установени в приложение IV към посочената директива. Тъй като това приложение все още не е създадено, необходимо е да бъде включен списък на такива стандартни фрази в приложение IV на посочената директива.
(5)
Директива 91/414/ЕИО предвижда всички опаковки на продуктите за растителна защита да показват предпазни мерки за безопасност за защита на хората, животните или околната среда избрани по целесъобразност от тези, установени в приложение V към посочената директива. Тъй като това приложение все още не е създадено, необходимо е да бъде включен списък на такива стандартни фрази в приложение V към упоменатата директива.
(6)
Директива 1999/45/ЕИО предвижда общите принципи на класифицирането и етикетирането на препаратите от тази директива да се прилагат в съответствие с критериите, установени в приложение VI към Директива 67/548/ЕИО. Критериите в приложение VI към Директива 67/548/ЕИО, които се основават на съществени свойства на веществото, могат да не позволяват достатъчно описание на специалните рискове, които могат да възникнат при използването на продукти за растителна защита на практика. Съответно, стандартните фрази за специалните рискове и предпазните мерки за безопасност, които са установени в приложения IV и V към Директива 91/414/ЕИО на Съвета, следва да позволяват достатъчно описание на специалните рискове, които могат да възникнат при използването на продуктите за растителна защита и предпазните мерки за безопасност, които следва да бъдат взети.
(7)
Стандартните фрази за специални рискове и предпазни мерки за безопасност, които са установени в приложения IV и V към Директива 91/414/ЕИО на Съвета, следва да бъдат определени в светлината на оценката на държавите-членки на активното(те) вещество(а) на посочените продукти в съответствие с посочената директива. Следователно е необходимо на държавите-членки, след включване на отделно активно вещество в приложение I към Директива 91/414/ЕИО на Съвета, да бъде позволен разумен срок за извършване на преглед на съществуващите разрешения и за прилагане на разпоредбите на приложения IV и V към посочената директива при даване на разрешения.
(8)
Хармонизираните фрази представляват основата за допълнителни и специфични указания за използване съгласно член 16, параграф 1, букви к), л), м) и н).
(9)
Следва да бъде предвидена хармонизирана схема за класифицирането и етикетирането на продукти за растителна защита, които съдържат микробни биологично активни вещества.
(10)
Предвидените в настоящата директива мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Приложения IV и V към Директива 91/414/ЕИО на Съвета се допълват, както е установено в приложения I и II към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с член 1 от настоящата директива, не по-късно от 30 юли 2004 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Държавите-членки извършват преглед на разрешенията за всеки продукт за растителна защита, който съдържа предимно активни вещества от списъците в приложение III към настоящата директива.
Държавите-членки прилагат разпоредбите на приложения IV и V към Директива 91/414/ЕИО на Съвета за всяко от активните вещества от списъците в приложение III към настоящата директива към съответната дата за прилагане, установена в графика на посоченото приложение.
Когато продуктите за растителна защита съдържат няколко активни вещества, за които се прилагат различни дати за изпълнение, съответната дата ще бъде най-късна.
Член 4
Адресати на настоящата директива са държавите-членки.
Съставено в Брюксел на 11 септември 2003 година.

Labels: 0
3
6